62021TJ0242_INF
Απόφαση του Γενικού Δικαστηρίου (πρώτο τμήμα) της 21ης Δεκεμβρίου 2022 – Pshonka κατά Συμβουλίου
(Υπόθεση T‑242/21) (
1
)
«Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Δέσμευση κεφαλαίων – Κατάλογος των προσώπων, οντοτήτων και φορέων κατά των οποίων ισχύει η δέσμευση των κεφαλαίων και των οικονομικών πόρων – Διατήρηση του ονόματος του προσφεύγοντος στον κατάλογο – Υποχρέωση του Συμβουλίου να ελέγξει ότι η απόφαση αρχής τρίτου κράτους ελήφθη με τρόπο που διασφάλιζε τον σεβασμό των δικαιωμάτων άμυνας και του δικαιώματος αποτελεσματικής δικαστικής προστασίας»
1.
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στην Ουκρανία – Δέσμευση κεφαλαίων των προσώπων που ενέχονται σε πράξεις υπεξαιρέσεως δημοσίου χρήματος και των φυσικών και νομικών προσώπων, οντοτήτων και φορέων που συνδέονται με τα πρόσωπα αυτά – Έκταση του ελέγχου
[Άρθρο 275, εδ. 2, ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 47 και 48· απόφαση (ΚΕΠΠΑ) 2021/394 του Συμβουλίου· κανονισμός 2021/391 του Συμβουλίου]
(βλ. σκέψεις 60, 61)
2.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Απόφαση περί δεσμεύσεως κεφαλαίων – Έκδοση ή διατήρηση σε ισχύ βάσει ένδικης διαδικασίας περί υπεξαιρέσεως δημοσίου χρήματος ή περί καταχρήσεως εξουσίας εκ μέρους κρατικού αξιωματούχου την οποία διεξάγουν οι αρχές τρίτου κράτους – Επιτρεπτό – Προϋπόθεση – Εθνική απόφαση που εκδίδεται κατά τρόπο διασφαλίζοντα τον σεβασμό των δικαιωμάτων άμυνας και του δικαιώματος αποτελεσματικής δικαστικής προστασίας – Υποχρέωση του Συμβουλίου να προβεί στον σχετικό έλεγχο – Υποχρέωση αιτιολογήσεως – Περιεχόμενο – Τρίτο κράτος το οποίο έχει προσχωρήσει στην Ευρωπαϊκή Σύμβαση των Δικαιωμάτων του Ανθρώπου – Δεν ασκεί επιρροή – Σκοπός των περιοριστικών μέτρων να ενισχύσουν το κράτος δικαίου και τα ανθρώπινα δικαιώματα
[Άρθρο 21 § 2, στοιχείο βʹ, ΣΕΕ· απόφαση 2014/119/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2021/394, αιτιολογική σκέψη 2 και παράρτημα· κανονισμοί του Συμβουλίου 208/2014, παράρτημα I, και 2021/391]
(βλ. σκέψεις 62-68)
3.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Απόφαση περί δεσμεύσεως κεφαλαίων – Έκδοση ή διατήρηση σε ισχύ βάσει ένδικης διαδικασίας περί υπεξαιρέσεως δημοσίου χρήματος ή περί καταχρήσεως εξουσίας εκ μέρους κρατικού αξιωματούχου την οποία διεξάγουν οι αρχές τρίτου κράτους – Προϋποθέσεις – Εθνική απόφαση που εκδίδεται κατά τρόπο διασφαλίζοντα τον σεβασμό των δικαιωμάτων άμυνας και του δικαιώματος αποτελεσματικής δικαστικής προστασίας – Υποχρέωση της αρμόδιας αρχής της Ένωσης να αποδείξει, σε περίπτωση αμφισβητήσεως, το βάσιμο των λόγων που ελήφθησαν υπόψη σε βάρος των εμπλεκομένων προσώπων ή οντοτήτων – Υποχρέωση του Συμβουλίου να ελέγξει τον σεβασμό των εν λόγω δικαιωμάτων – Παράβαση
[Απόφαση 2014/119/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2021/394, παράρτημα· κανονισμοί του Συμβουλίου 208/2014, παράρτημα I, και 2021/391]
(βλ. σκέψεις 73, 75-83, 86-91, 111)
4.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Απόφαση περί δεσμεύσεως κεφαλαίων – Έκδοση ή διατήρηση σε ισχύ βάσει εθνικής αποφάσεως περί δεσμεύσεως κεφαλαίων την οποία εξέδωσε αρχή τρίτου κράτους – Επιτρεπτό – Προϋπόθεση – Εθνική απόφαση που εκδίδεται κατά τρόπο διασφαλίζοντα τον σεβασμό των δικαιωμάτων άμυνας και του δικαιώματος αποτελεσματικής δικαστικής προστασίας – Υποχρέωση του Συμβουλίου να προβεί στον σχετικό έλεγχο – Απόδειξη του ελέγχου – Βάρος αποδείξεως
[Απόφαση 2014/119/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2021/394· κανονισμοί του Συμβουλίου 208/2014 και 2021/391]
(βλ. σκέψεις 90-92, 110)
5.
Δίκαιο της Ευρωπαϊκής Ένωσης – Αρχές – Δικαίωμα αποτελεσματικής δικαστικής προστασίας – Τήρηση εύλογης προθεσμίας – Περιοριστικά μέτρα λόγω της κατάστασης στην Ουκρανία – Ένδικη διαδικασία η οποία διεξάγεται σε τρίτη χώρα και στην οποία στηρίζεται η απόφαση περί λήψεως των περιοριστικών μέτρων– Υποχρέωση του Συμβουλίου να προβεί στον σχετικό έλεγχο – Περιεχόμενο
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 47 και 52 § 3)
(βλ. σκέψεις 94-107)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση (ΚΕΠΠΑ) 2021/394 του Συμβουλίου, της 4ης Μαρτίου 2021, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία, και τον εκτελεστικό κανονισμό (ΕΕ) 2021/391 του Συμβουλίου, της 4ης Μαρτίου 2021, για την εφαρμογή του κανονισμού (ΕΕ) αριθ. 208/2014 σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία, καθ’ ο μέρος το όνομα του Artem Viktorovych Pshonka διατηρήθηκε στον κατάλογο των προσώπων, οντοτήτων και φορέων κατά των οποίων ισχύουν τα εν λόγω περιοριστικά μέτρα.
2)
Καταδικάζει το Συμβούλιο της Ευρωπαϊκής Ένωσης στα δικαστικά έξοδα.
(
1
)	ΕΕ C 263 της 5.7.2021.